el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el es en en el en el el el el el el el el el el el el el en el en el en el en el en el en el ru el en el zh el en el en el en el zh el zh el zh el el el el el en el el el el el en el en
Σημειώνεται ότι είναι η δεύτερη συνεχόμενη χρονιά που διοργανώθηκε ο διεθνής αγώνας στην κατηγορία αυτή με τη συμμετοχή κατασκευαστή σκαφών και με τις χορηγίες άλλων ξένων κατασκευαστών. Ο αγώνας ήταν επίσημος της διεθνούς Ομοσπονδίας Optimist, IODA.
Οι 74 συμμετέχοντες, από διάφορες χώρες, κατάφεραν να ολοκληρώσουν και τις 12 ιστιοδρομίες και να κλείσουν έτσι το 2ο Διεθνή Αγώνα Optimist, την Κυριακή 4 Σεπτεμβρίου 2016, με τη τελετή βραβεύσεων. Τις βραβεύσεις απένειμε ο πρόεδρος της Κυπριακής Ιστιοπλοϊκής Ομοσπονδίας Γιάννος Φωτίου.
Την Παρασκευή 9 Σεπτεμβρίου 2016 οι εκδηλώσεις συνεχίστηκαν με την καθιερωμένη έναρξη των αγώνων Ανοικτής Θάλασσας όπου και αυτός αφού αναγνωρίστηκε και εντάχθηκε στο επίσημο παγκόσμιο πρόγραμμα της Διεθνούς Ομοσπονδίας, ORC, υιοθετήθηκε από το Παγκόσμιο Κογκρέσο Ανοικτής Θάλασσας ως ORC Challenge Trophy με επαμειβόμενο έπαθλο. Η τελετή έναρξης πραγματοποιήθηκε στο χώρο της Μαρίνας Λεμεσού, κύριο Συνεργάτη των Ιωαννιδείων, η οποία επίσης φιλοξενεί δωρεάν όλα τα συμμετέχοντα σκάφη Ανοικτής Θάλασσας.
Το Σάββατο και την Κυριακή, όπου ήταν και το αποκορύφωμα των εκδηλώσεων πραγματοποιήθηκαν οι 2 πρώτες ιστιοδρομίες ανοικτής θάλασσας, ενώ την Κυριακή οι αγώνες μαραθωνίου κολύμβησης ανοιχτής θαλάσσης, κανό-καγιάκ, και κωπηλασίας.  Συνεχίστηκαν με τον τρίτο αγώνα σκαφών ανοικτής θαλάσσης για το βαρύτιμο τρόπαιο Ανδρέας Ιωαννίδης.
Οι συμμετοχές ξεπέρασαν κάθε αριθμό προηγούμενων χρόνων φτάνοντας τις 47, γράφοντας νέο ρεκόρ συμμετοχών σκαφών ανοικτής θαλάσσης για την Κύπρο. Έπλευσαν ανοικτά της Λεμεσού και τερμάτισαν στη θαλάσσια περιοχή μπροστά από το οίκημα του Ναυτικού Ομίλου Αμμοχώστου. Την Κυριακή, στις 7μμ άρχισε η επίσημη τελετή λήξης, με κατάθεση στεφάνων στο Μνημείο Ανδρέα Ιωαννίδη, που κοσμεί την είσοδο του Ομίλου.
Η εκδήλωση περιλάμβανε επίσης τις βραβεύσεις του αγώνα σκαφών ανοικτής θαλάσσης, όπου η Διοίκηση του Σωματείου ανακοίνωσε την πρόθεση της για ανάληψη του Ευρωπαϊκού Πρωταθλήματος Ανοικτής Θάλασσας 2018, καθώς και την Αδελφοποίηση του με τον Αθλητικό Όμιλο ΝΗΡΕΑ Χαλανδρίου και την προώθηση στην Κύπρο του αθλήματος της Συγχρονισμένης Κολύμβησης.  Ακολούθησε καλλιτεχνικό πρόγραμμα με τους Γιάννη Βαρδή και τον Γιώργο Λιανό και άλλους γνωστούς μουσικούς.
Την εκδήλωση τίμησαν με την παρουσία τους ο Υπουργός Άμυνας κ Χριστόφορος Φωκαϊδης, κύριος ομιλητής της εκδήλωσης, ο Αρχηγός Εθνικής Φρουράς, οι Διοικητής και Υποδιοικητής Ναυτικού, εκπρόσωποι κομμάτων, καθώς και βουλευτές Αμμοχώστου και Λεμεσού.  Παραβρέθηκαν επίσης ο Δήμαρχος Γερμασόγειας και Αντιδήμαρχος Λεμεσού, εκπρόσωποι της Ιεράς Μητρόπολης Λεμεσού, των Δήμων Αμμοχώστου και Μέσα Γειτονιάς  καθώς και ο Διοικητής Unifil Γερμανικού Πολεμικού Ναυτικού Αχel Schrader.
Επίσης τίμησαν με την παρουσία τους ο Πρόεδρος της ΚΟΕ, και ΚΟΑ, Πρόεδροι και εκπρόσωποι Ομοσπονδιών, Σωματείων και Οργανώσεων, οι χορηγοί, πολίτες, καθώς και άγημα του Πολεμικού Ναυτικού μαζί με την ακταιωρό Γεωργίου ΠΠ, όλοι για να τιμήσουν τον Ήρωα Ανδρέα Ιωαννίδη. Ιδιαίτερα τιμητική η παρουσία της συζύγου του Ήρωα, Μαρίας Ιωαννίδου, των παιδιών του Νικόλα και Χριστόφορου, και των γονέων το Νίκου και Λουκίας Ιωαννίδη.